32006D0128
L 051/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 февруари 2006 година
за изменение на Директива 2001/109/ЕО на Европейския парламент и на Съвета и на Решение 2002/38/ЕО на Комисията за статистически проучвания, извършвани по отношение на определени плодни дръвчета
(нотифицирано под номер С(2006) 5963)
(2006/128/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2001/109/ЕО на Европейския парламент и на Съвета от 19 декември 1996 г. относно статистически проучвания, извършвани от държавите-членки с цел определяне на продуктивния потенциал на насаждения от определени видове плодни дръвчета (1), и по-специално член 1, параграф 2, трета алинея, член 2, параграф 2 и член 4, параграф 2 от нея,
като има предвид, че:
(1)
Директива 2001/109/ЕО, която включва списък на видовете, които да бъдат проучeни от държавите-членки, се прилага с Решение 2002/38/ЕО на Комисията от 27 декември 2001 г. за определяне на параметрите за проучване и кодовете и стандартните правила за транскрибиране във форма, подходяща за машинна обработка на данните, свързани с проучванията на насаждения от определени видове плодни дръвчета (2). Това решение установява границите на производствените области и съответните кодове и видовете плодове и техните разновидности.
(2)
Като резултат от присъединяването на новите държави-членки се явява необходимостта от адаптиране на съответните приложения на Директива 2001/109/ЕО и на Решение 2002/38/ЕО.
(3)
Директива 2001/109/ЕО и Решение 2002/38/ЕО следва да бъдат съответно изменени.
(4)
Мерките, предвидени в настоящото решение, са в съответствие със становището на Постоянния комитет за земеделска статистика, създаден с Решение 72/279/ЕИО (3),
ПРИЕ НАСТОЯЩОТО РЕШЕНИЕ:
Член 1
Приложението към Директива 2001/109/ЕО се заменя от приложение I към настоящото решение.
Член 2
Приложения I и III към Решение 2002/38/ЕО се заменят с приложения II и III към настоящото решение.
Член 3
Адресати на настоящото решение са държавите-членки.
Съставено в Брюксел на 3 февруари 2006 година.